"Õhujõudude andmeil tiirles möödunud reedel ümber Maa viissada kaheksakümmend seitse mitmesugust objekti. Nende hulgas ka vanu satelliite, mis enam ei funktsioneeri, ameeriklaste "Explorereid" ja venelaste "Sputnikuid". Samuti kanderakette ja lõppastmeid. Arvestatud on ainult nii suuri kindla orbiidiga objekte, mis radarikiirt tagasi peegeldavad."  "Igavene hulk küll"  "Jah, aga tõenäoliselt on  seda kola seal üleval hoopis rohkem. Õhujõud arvavad, et enam-vähem püsival orbiidil tiirleb veel igasugu mutreid, polte, metallitükke. Teatavasti pole ükski orbiit absoluutselt püsiv. Iga satelliit, mille lendu regulaarselt ei korrigeerita, väljub ettenähtud orbiidist ja hakkab mööda spiraali Maale lähenema, kuni lõpuks atmosfääris ära põleb. Aga selleks võib kuluda aastaid või koguni aastakümneid. Igal juhul on Õhujõudude hinnangut mööda tiirlevate üksikobjektide üldarv midagi seitsmekümne viie tuhande  ringis."